CELEX: 62014TN0475
Language: da
Date: 2014-06-17 00:00:00
Title: Sag T-475/14: Sag anlagt den 17. juni 2014 — Prysmian og Prysmian cavi e sistemi mod Kommissionen

15.9.2014   
            
            
               DA
            
            
               Den Europæiske Unions Tidende
            
            
               C 315/68
            
         Sag anlagt den 17. juni 2014 — Prysmian og Prysmian cavi e sistemi mod Kommissionen
   (Sag T-475/14)
   2014/C 315/113
   Processprog: engelsk
   
      Parter
   
   
      Sagsøgere: Prysmian SpA (Milano, Italien) og Prysmian cavi e sistemi Srl (Milano) (ved advokaterne C. Tesauro, F. Russo og L. Armati)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Afgørelsen annulleres
            
         
               —
            
            
               Subsidiært:
               
                           —
                        
                        
                           Afgørelsens artikel 1, stk. 5, annulleres, for så vidt som den fastslår, at Prysmian Cavi e Sistemi S.r.l. deltog i en overtrædelse af artikel 101 TEUF og af EØS-aftalens artikel 53 fra den 18. februar 1999 til den 27. november 2001.
                        
                     
                           —
                        
                        
                           Afgørelsens artikel 2, litra f), og g), annulleres, for så vidt som disse artikler fastsætter størrelsen af bøderne til Prysmian Cavi e Sistemi S.r.l., Prysmian S.p.a. og The Goldman Sachs Group Inc. til 3 7 3 03  000 EUR og bøderne til Prysmian Cavi e Sistemi S.r.l. og Pirelli & C. S.p.a. til 6 7 3 10  000, og
                        
                     
                           —
                        
                        
                           bøden nedsættes af de grunde, der er angivet i denne stævning.
                        
                     
                           —
                        
                        
                           Bilag I og II annulleres, for så vidt som de henviser til F.R., og
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat ni anbringender.
   
               1.
            
            
               Med det første anbringende gøres gældende, at Kommissionen ulovligt har kopieret og fjernet kriminaltekniske billeder fra harddiskene i sagsøgernes lokaler under kontrolundersøgelserne. Sagsøgerne har gjort gældende, at Kommissionen derved har overskredet sine beføjelser i henhold til artikel 20, stk. 2, i forordning nr. 1/2003 (1).
            
         
               2.
            
            
               Med det andet anbringende gøres gældende, at Kommissionen har tilsidesat princippet om en rimelig frist i konkurrencesager, eftersom proceduren strakte sig over mere end 62 måneder. Sagsøgerne har gjort gældende, at Kommissionen har tilsidesat artikel 6, stk. 3, i den europæiske konvention til beskyttelse af menneskerettigheder og grundlæggende frihedsrettigheder (EMRK) og ikke har foretaget en passende nedsættelse af bøden i overensstemmelse med Rettens praksis.
            
         
               3.
            
            
               Med det tredje anbringende gøres gældende, at Kommissionen har tilsidesat princippet om god forvaltningsskik, for så vidt som den ikke foretog en omhyggelig og upartisk undersøgelse på grund af sagsøgernes manglende troværdighed i forbindelse med anmodningen om bødenedsættelse. Sagsøgerne har gjort gældende, at Kommissionen ikke foretog en omhyggelig fortolkning af pålideligheden af sagsøgernes virksomhedserklæringer og ikke indsamlede de fornødne understøttende beviser.
            
         
               4.
            
            
               Med det fjerde anbringende gøres gældende, at Kommissionen fejlagtigt har tilregnet Prysmian Cavi e Sistemi S.r.l. ansvar for perioden før den 27. november 2001 og derved har tilsidesat princippet om personligt ansvar og ligebehandlingsprincippet.
            
         
               5.
            
            
               Med det femte anbringende gøres gældende, at Kommissionen har tilsidesat artikel 23, stk. 2, i forordning nr. 1/2003, for så vidt som den ikke har foretaget en fordeling af ansvaret blandt solidarisk ansvarlige enheder.
            
         
               6.
            
            
               Med det sjette anbringende gøres gældende, at Kommissionen har tilsidesat artikel 101 TEUF, for så vidt som den ikke har godtgjort, at der forelå en samlet og vedvarende overtrædelse og foretog en fejlagtig fortolkning af de relevante markeders karakter og struktur, hvorved den tilsidesatte sagsøgernes ret til forsvar.
            
         
               7.
            
            
               Med det syvende anbringende gøres gældende, at Kommissionen ikke på retligt fyldestgørende vis har fastslået overtrædelsens varighed og navnlig dens begyndelsestidspunkt.
            
         
               8.
            
            
               Med det ottende anbringende gøres gældende, at Kommissionen har tilsidesat artikel 23, stk. 2, i forordning nr. 1/2003, ligebehandlingsprincippet og proportionalitetsprincippet, for så vidt angår fastsættelsen af bødens grundbeløb og navnlig for så vidt angår overtrædelsens grovhed. Sagsøgerne har gjort gældende, at bødens grundbeløb såvel som tillægsbeløbet er uforholdsmæssige og skulle have været tilpasset i forhold til overtrædelsens begrænsede udstrækning, den manglende indvirkning på priserne, opblødningen af den angivelige koordinering efter 2004 og råvareprisernes betydelige indvirkning på omsætningens værdi. Sagsøgerne har endvidere gjort gældende, at Kommissionen har tilsidesat ligebehandlingsprincippet, eftersom den anvendte forskellige faktorer for grovhed og tillægsbeløb for adressater i sammenlignelige situationer.
            
         
               9.
            
            
               Med det niende anbringende gøres gældende, at Kommissionen begik en fejl ved i rubrikken »navne på og karriereforløb for personer, der er relevante for nærværende afgørelse« at anføre én bestemt leder hos sagsøgerne.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i [artikel 101 TEUF] og [102 TEUF] (EFT L 1, s. 1).